# Všeobecne záväzné nariadenie OBCE BUGLOVCE

# č. 1 /2018

**o miestnych daniach a miestnom poplatku za komunálne odpady a drobné stavebné odpady.**

Obecné zastupiteľstvo v Buglovciach vo veciach územnej samosprávy v zmysle ustanovenia § 6 ods. zákona č. 369/1990 Zb. o obecnom zriadení v znení neskorších predpisov a v zmysle ustanovení zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon“) sa uznieslo na tomto nariadení:

**Všeobecné ustanovenie**

#### **§ 1**

Týmto všeobecne záväzným nariadením (ďalej len „VZN“) Obec Buglovce

a) ukladá miestne dane a miestny poplatok za komunálne odpady a drobné stavebné odpady

b) určuje sadzbu dane a poplatku, spôsob vyberania dane a poplatku, daňovú povinnosť

daňovníka a poplatníka

c) ustanovuje podmienky pre oslobodenie od dane, zníženie dane, zníženie poplatku

a odpustenie poplatku

**§ 2**

1. Obec Buglovce na svojom území ukladá tieto miestne dane a poplatky:
2. daň z nehnuteľností,
3. daň za psa,
4. daň za užívanie verejného priestranstva,
5. daň za ubytovanie
6. Obec Buglovce na svojom území ukladá miestny poplatok za komunálne odpady a  drobné stavebné odpady (ďalej len „poplatok“).

**Prvá časť**

**Daň z nehnuteľností**

**§ 3**

Daň z nehnuteľností zahŕňa:

a) daň z pozemkov,

b) daň zo stavieb,

c) daň z bytov a z nebytových priestorov v bytovom dome (ďalej len „daň z bytov“).

**Daň z pozemkov**

**§ 4**

1. Zákonnú ročnú sadzbu dane z pozemkov (0,25%) správca dane v zmysle § 8 ods. 2 zákona určuje s účinnosťou od 1. januára 2019 v obci nasledovne :

|  |  |  |
| --- | --- | --- |
| Druh pozemku | Hodnota pozemku €/m2 | Sadzba dane v % zo základu dane |
| a) orná pôda, ovocné sady | **0,2353** | **0,50 % (11,7650 €/há)** |
| b) trvalé trávnaté porasty | **0,0195** | **0,50 % (0,975 €/há)** |
| c) záhrady | **1,32** | **0,75 %** |
| d) lesné pozemky, na ktorých sú hospodárske lesy,  ak daňovník nedoručí k daňovému priznaniu  znalecký posudok na lesný pozemok | **0,0636** | **0,25 %** |
| f) zastavané plocha a nádvoria, ostatné plochy | **1,32** | **0,75 %** |
| g) stavebné pozemky | **13,270** | **0,25 %** |

1. Základom dane z pozemkov podľa §6 ods.1, na ktorých sa nachádza transformačná stanica alebo predajný stánok slúžiaci k predaju tovaru a poskytovaniu služieb bez spojenia so zemou

pevným základom, je hodnota pozemku určená vynásobením skutočnej výmery transformačnej stanice alebo predajného stánku v m2 a hodnoty pozemku za l m2  pre stavebné pozemky.

**Daň zo stavieb**

**§ 5**

(1) Zákonnú ročnú sadzbu dane zo stavieb (0,033 €) správca dane v zmysle § 12 ods. 2 zákona zvyšuje s účinnosťou od 1. januára 2017 v obci za každý aj začatý m2 zastavanej plochy nasledovne:

| Druh stavby | **Sadzba/m2** |
| --- | --- |
| a) stavby na bývanie a drobné stavby, ktoré majú doplnkovú funkciu pre hlavnú stavbu | **0,033 €** |
| b) stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu | 0,033 € |
| c) chaty a stavby na individuálnu rekreáciu | **0,033 €** |
| d) samostatne stojace garáže | **0,132 €** |
| e) stavby hromadných garáží | **0,132 €** |
| f) stavby hromadných garáží umiestnené pod zemou | **0,132 €** |
| g) priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu | **0,033 €** |
|  |  |
| h) stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou, | **0,331 €** |
| i)ostatné stavby neuvedené v písmenách **a) až h)** | **0,033 €** |
|  |  |

(2) Správca dane pri viacpodlažných stavbách určuje príplatok za každé ďalšie podlažie vo výške **0,033 €** za každý aj začatý m2okrem prvého nadzemného podlažia.

#### **Daň z bytov**

#### **§ 6**

(1) Ročná sadzba dane z bytov je pre byty a nebytové priestory nachádzajúce sa v bytových domoch  **0,033 €** za každý aj začatý m2 zastavanej plochy bytu a nebytového priestoru.

## **Oslobodenie od dane a zníženie dane z nehnuteľnosti**

**§ 7**

1. Okrem zákonom určených nehnuteľností, ktoré sú oslobodené od dane:
2. Správca dane na území Obce Buglovce ustanovuje 25 % zníženie dane zo stavieb a dane z bytov, ktoré slúžia na bývanie a sú vo  vlastníctve, v týchto prípadoch:

1. Samostatne žijúce fyzické osoby s ťažkým zdravotným postihnutím.

2. Samostatne žijúce fyzické osoby, ktoré sú držitelia preukazu ZŤP.

b) Správca dane oslobodzuje od dane stavby alebo byty slúžiace školám a školským

zariadeniam, stavby vyhlásené za národné kultúrne pamiatky.

c) Správca dane od dane z pozemkov oslobodzuje daň u týchto pozemkov:

1**.** pozemky, na ktorých sú cintoríny, kolumbáriá, urnové háje a rozptylové lúky,

2. pozemky užívané školami a školskými zariadeniami,

3. pozemky, ktoré sú priľahlé ku kostolom užívaných štátom uznanými cirkvami.

4. pozemky, na ktorých sú močiare

5. pozemky v národných parkoch, v prírodných rezerváciách, národných

prírodných rezerváciách, vo vyhlásených ochranných pásmach

d) suma dane, ktorú správca dane nevyrubí:

Obec Buglovce ako správca dane z nehnuteľností ustanovuje, že daň v úhrne do 1,00 Eur nebude vyrubovať.

**Druhá časť**

**Daň za psa**

**§ 8**

1. Predmetom dane za psa je pes starší ako 6 mesiacov chovaný fyzickou alebo právnickou osobou. 2. Základom dane za psa je počet chovaných psov jedným daňovníkom.

3. Daňovníkom je fyzická alebo právnická osoba, ktorá je vlastníkom psa, alebo držiteľom psa, ak sa nedá preukázať kto psa vlastní.

4. Daňová povinnosť vzniká prvým dňom kalendárneho mesiaca nasledujúceho po mesiaci, v ktorom daňovník nadobudol psa a zaniká prvým dňom mesiaca nasledujúceho po mesiaci, v ktorom daňovník už nie je vlastníkom alebo držiteľom psa.

5. Správca dane určuje sadzbu za jedného psa a kalendárny rok pre celú obec vo výške **6,- Eur**

**Oslobodenie od dane.**

**§ 9**

Správca dane ustanovuje oslobodenie od dane za psa v celom rozsahu u daňovníka - fyzických osôb v prípade:

a) ak daňovníkom je nevidomá osoba

b) ak daňovníkom je osamelo žijúca osoba vo veku nad 70 rokov.

**Vyrubenie dane z nehnuteľností a dane za psa**

**§ 10**

1. Daň z nehnuteľností a daň za psa vyrubuje správca dane jedným rozhodnutím každoročne podľa stavu k 1. januáru príslušného zdaňovacieho obdobia. Splátky a lehota zaplatenia dane sú určené v rozhodnutí.

2. V prípade nadobudnutia nehnuteľnosti vydržaním v priebehu roka, daňová povinnosť vzniká prvým dňom mesiaca nasledujúceho po dni, v ktorom sa vydražiteľ stal vlastníkom nehnuteľnosti alebo prvým dňom mesiaca nasledujúceho po dni schválenia príklepu súdom. Pri zániku vlastníckych práv vydražením daňová povinnosť zaniká posledným dňom mesiaca, v ktorom zanikli vlastnícke práva k vydraženej nehnuteľnosti.

3. Pri nadobudnutí nehnuteľnosti dedením v priebehu roka daňová povinnosť dedičov vzniká prvým dňom mesiaca nesledujúcim po dni, v ktorom sa dedič stal vlastníkom nehnuteľnosti na základe právoplatného osvedčenia o dedičstve alebo rozhodnutia o dedičstve.

**Platenie dane**

**§ 11**

Vyrubená daň z nehnuteľnosti a daň za psa je splatná do 15 dní odo dňa nadobudnutia právoplatnosti rozhodnutia, ak správca dane v rozhodnutí neurčil splátky dane a inú lehotu splatnosti.

**Tretia časť**

**Miestny poplatok za komunálne odpady a drobné stavebné odpady**

**§ 12**

1. Poplatok od poplatníka v stanovenej výške pre obec vyberá a za vybraný poplatok ručí:

a) vlastník nehnuteľnosti, ak je nehnuteľnosť v spoluvlastníctve viacerých spoluvlastníkov , poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí. Ak nedošlo k určeniu zástupcu alebo správcu, obec určí spomedzi vlastníkov alebo spoluvlastníkov zástupcu, ktorý poplatok pre obec vyberie, v bytovom dome ručí za poplatok nájomca každej bytovej jednotky za všetkých ostatných poplatníkov.

b) správca, ak je vlastníkom nehnuteľnosti štát, vyšší územný celok alebo obec (ďalej len „poplatník“).

**Sadzby poplatku na území obce sú nasledovné:**

**§13**

1. Obec ustanovuje sadzbu poplatku za komunálne odpady **0,0465** € za osobu a kalendárny deň t.j. zaokrúhlene **17,00** Eur ročne pre poplatníka, ktorým je fyzická osoba, právnická osoba a fyzická osoba – podnikateľ.

2. Obec ustanovuje sadzbu poplatku za drobné stavebné odpady vo výške **0,050 €** za kilogram drobných stavebných odpadov.

3. Obec ustanovuje hodnotu koeficientu **1.**

**Vyrubenie poplatku**

**§ 14**

1. Obec vyrubí poplatok za komunálny odpad na celé zdaňovacie obdobie poplatníkom rozhodnutím, v ktorom určí spôsob a lehotu zaplatenia.

2. Za drobné stavebné odpady obec vyberie poplatok v hotovosti priamo do pokladne obce bez vydania rozhodnutia. Poplatok sa platí za množstvo skutočne odobratého drobného stavebného odpadu na určenom odbernom mieste v obci na základe potvrdenia (príloha č. 8 tohto nariadenia).

**Vrátenie, zníženie a odpustenie poplatku**

**§ 18**

1. Obec vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia v prípade, že poplatník si splní oznamovaciu povinnosť podľa § 80 zákona v zákonom stanovenej lehote a o vrátenie poplatku alebo jeho pomernej časti písomne požiada.
2. Obec poplatok zníži alebo odpustí za obdobie, za ktoré poplatník obci preukáže splnenie podmienok na zníženie alebo odpustenie poplatku a predloží potrebné podklady.
3. Poplatok obec odpustí v plnej výške sadzby poplatku na osobu a deň za tie kalendárne dni, za ktoré poplatník obci preukáže, že sa v obci nezdržiava viac ako 90 dní:

a) fyzická osoba, ktorá sa dlhodobo zdržiava v zahraničí,

potrebné doklady - potvrdenia preukazujúce pobyt v zahraničí (potvrdenie o

ubytovaní, potvrdenie o zamestnaní, pracovná zmluva, povolenie k pobytu

potvrdenie agentúry, alebo potvrdenie o štúdiu) ,

b) fyzická osoba vo výkone trestu,

potrebné doklady - potvrdenie o nástupe výkonu trestu,

c) fyzická osoba, zdržiavajúca sa počas roka mimo obce,

potrebné doklady - potvrdenie o prechodnom pobyte a doklad o zaplatení miestneho poplatku v inej obci za fyzickú osobu,

d)fyzická osoba prihlásená k trvalému pobytu, ktorej skutočný pobyt nie je známy,

potrebné doklady – písomné vyjadrenie občanov s trvalým pobytom na uvedenej

adrese

(úradný záznam §44 zákona 563/2009),

e) fyzická osoba dlhodobo zdržiavajúca sa mimo miesta trvalého pobytu (výkon

vojenskej služby , ústavy, kňazi a ich rodinní príslušníci, rehoľné sestry),potrebné

doklady - potvrdenia o umiestnení,

f) fyzická osoba dlhodobo sa zdržiavajúca v sociálnych zariadeniach (domovy

dôchodcov, zariadenia opatrovateľskej starostlivosti a pod.), potrebné doklady -

potvrdenie o umiestnení a dobe trvania,

g) zrušenie trvalého (vedená na obci) alebo prechodného pobytu, zánik vlastníckeho práva

alebo práva užívať nehnuteľnosť (doklady o predaji nehnuteľnosti, oznámenie

o odhlásení z TP a PP).

## Obec odpustí poplatok v rozsahu 90 dní v plnej výške sadzby poplatku na osobu a dní vo výške 3,69 € (90x0,041=3,690 €):

a) fyzická osoba - študenti na území SR mimo miesta trvalého pobytu-

potrebné doklady - potvrdenie o návšteve školy a potvrdenie o ubytovaní, prechodnom pobyte alebo zmluva o nájme,

b) fyzická osoba - pracujúca na území SR mimo miesta trvalého pobytu bez možnosti

denného návratu do miesta trvalého pobytu- potrebné doklady - potvrdenie

o zamestnaní, potvrdenie o ubytovaní, alebo o prechodnom pobyte.

1. V príslušnom roku obec nevyrubuje poplatok u novonarodených detí po 1. októbri.
2. Obec môže na základe žiadosti poplatníka vyrubený poplatok znížiť alebo odpustiť rozhodnutím. Každá žiadosť bude posudzovaná individuálne.
3. V odôvodnených prípadoch môže obec znížiť alebo odpustiť poplatok čestným vyhlásením obsahujúcim základné údaje o pobyte mimo územia obce.
4. Obec môže u vlastníkov nehnuteľností, ktorí nemajú v obci trvalý pobyt(chaty, záhradné domčeky, záhrady), v odôvodnených prípadoch a na základe žiadosti poplatníkov, pri určovaní poplatku znížiť počet kalendárnych dní vývozu odpadu.
5. V prípadoch, že poplatník predložil v sledovanom roku obecnému úradu doklady preukazujúce opodstatnenosť zníženia alebo odpustenia poplatku, tieto doklady môžu byť

podkladom pre zníženie alebo odpustenie poplatku i v nasledujúcom roku, ak dostatočne

preukazujú skutočnosti pre zníženie alebo dopustenie poplatku. Správca má právo

požiadať poplatníka o prípadné doplnenie dokladov.

1. Jednotlivé druhy úľavy nie je možné uplatniť súčasne. Ak príslušné doklady nie sú v slovenskom alebo českom jazyku, je potrebné doložiť k dokladom aj preklad.
2. Správca poplatku môže vykonať kontrolu pravdivosti nahlásených údajov a v prípade zistenia uvedenia nepravdivých údajov zruší poskytnutú úľavu na poplatku.
3. Poplatník žiadosť na odpustenie alebo zníženie poplatku na príslušný rok preukazuje

príslušnými dokladmi do 30.11. príslušného poplatkového obdobia.

**Šiesta časť**

**Spoločné ustanovenia**

**§ 19**

1. Ak zákon NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov neustanovuje inak, postupuje sa podľa zákona NR SR č. 563/2009 Z. z. o správe daní (daňový poriadok) v znení neskorších predpisov.
2. Na tomto Všeobecne záväznom nariadení č. 1/2018 sa uznieslo Obecné zastupiteľstvo v Buglovciach dňa 07.12.2018, uznesením č. 7/2018
3. Dňom účinnosti tohto Všeobecne záväzného nariadenia sa zrušuje Všeobecne záväzné nariadenie obce Buglovce č. 3/2017 o dani z nehnuteľnosti, o dani za psa a o miestnom poplatku za komunálne odpady a drobné stavebné odpady.
4. Prípady z obdobia pred účinnosťou tohto VZN posudzuje správca dane podľa platných a účinných VZN v príslušnom zdaňovacom období.
5. Toto Všeobecne záväzné nariadenie nadobúda účinnosť dňom 1.1.2019.

Vincent Koňak

starosta obce

Návrh VZN vyvesený: 09.11.2018

Návrh VZN zvesený: 26.11.2018

VZN vyvesené: 10.12.2018

VZN zvesené: 28.12.2018